Kui täna oma vanaaegse bussiga Kloogalt läbi Keila-Joa, Vääna, Tabasalu tagasi sõitsime ja nägime üsna mitut lipujaama, kus usinad inimesed askeldasid kogutud prügihunnikute üle, või kui hetk varem Klooga rannast koos teiste paljude talguliste hernesuppi sõime, siis võis tunda õhus Eestit ja tegu, kõvasti tegu, mitte juttu ja virinat. Olen täiesti nõus, et täna koristas 45 000 inimest Eesti kodanikuühiskonna tugevamaks. Treileritega ringisagivad erinevad sõiduautod,  mis transportisid prügi, olid sümbolid. Nagu tankid lahinguväljal.